Борис Младенов-Young
Животът е от нас непредсказуем…

chitanka.info

Животът е от нас непредсказуем.

Какво ни носи утрешният ден,

разбираме, едва когато чуем

камбаната с последния рефрен.

До вчера всичко е добре вървяло,

щастлив си бил — здрав, читав и благат,

а днес като чупливо огледало

в един миг рухва целият ти свят.

Тревожна вест ти наруши покоя.

Умуваш ти над резултат нелеп.

По чий каприз? Чия вина? Не твоя.

Защо съдбата е избрала теб?!

За жалост никой не е застрахован —

пред рака няма привилегирован!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.